Predkladacia správa

Iniciatívny materiál predkladá návrh na zrušenie úlohy, ktorú prijala vláda SR koncom minulého roka, aby v nadväznosti na Európskou komisiou avizovaný Akčný plán pre udržateľnú výrobu a spotrebu zabezpečila v podmienkach SR do konca roka 2008 vypracovanie rovnomenného akčného plánu. K Akčnému plánu pre trvalo udržateľnú spotrebu a výrobu a trvalo udržateľnú priemyselnú politiku, ktorý predložila Európska komisia  v lete tohoto roku,  Rada EÚ na úrovni ministrov životného prostredia schválila závery až 4. decembra 2008, preto nie je možné vypracovať Akčný plán pre udržateľnú výrobu a spotrebu v SR a predložiť ho v termíne do 31. 12. 2008 na rokovanie vlády SR.  
Predkladaný materiál nebude mať dopad na štátny rozpočet, rozpočty obcí a vyšších územných celkov, ani vplyv na zamestnanosť, životné a podnikateľské prostredie a z uvedeného dôvodu sa nevyhotovuje Doložka vplyvov.